CELEX: 32006R1115
Language: sl
Date: 2006-07-20 00:00:00
Title: Uredba Komisije (ES) št. 1115/2006 z dne  20. julija 2006  o spremembi Uredbe (EGS) št. 3703/85 o podrobnih pravilih za uporabo skupnih tržnih standardov za nekatere sveže ali hlajene ribe

21.7.2006   
            
            
               SL
            
            
               Uradni list Evropske unije
            
            
               L 199/6
            
         UREDBA KOMISIJE (ES) št. 1115/2006
   z dne 20. julija 2006
   o spremembi Uredbe (EGS) št. 3703/85 o podrobnih pravilih za uporabo skupnih tržnih standardov za nekatere sveže ali hlajene ribe
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 104/2000 z dne 17. decembra 1999 o skupnih tržnih ureditvah za ribiške proizvode in proizvode iz ribogojstva (1), in zlasti členov 2(3) in 3(4) Uredbe,
   ob upoštevanju Uredbe Sveta (ES) št. 2406/96 z dne 26. novembra 1996 o določitvi skupnih tržnih standardov za nekatere ribiške proizvode (2), zlasti člena 8(4) in člena 9 Uredbe,
   ob upoštevanju naslednjega:
   
               (1)
            
            
               Uredba (ES) št. 2406/96 določa skupne tržne standarde za nekatere ribiške proizvode. Podrobna pravila za uporabo navedenih standardov so določena v Uredbi Komisije (EGS) št. 3703/85 (3).
            
         
               (2)
            
            
               Člen 9 Uredbe (ES) št. 2406/96 predvideva razvrščanje pelagičnih vrst na podlagi sistema vzorčenja, da se zagotovi skladnost s skupnimi tržnimi standardi za te vrste.
            
         
               (3)
            
            
               Po spremembi Uredbe (ES) št. 2406/96 z Uredbo Komisije (ES) št. 790/2005 (4) so bili skupni tržni standardi določeni tudi za papaline.
            
         
               (4)
            
            
               Podrobna pravila za razvrščanje in tehtanje pelagičnih vrst, določena z Uredbo (EGS) št. 3703/85, zdaj ne veljajo za papaline. Navedeno uredbo bi bilo zato treba spremeniti tako, da bo zajemala tudi to vrsto.
            
         
               (5)
            
            
               Ukrepi, predvideni s to uredbo, so v skladu z mnenjem Upravljalnega odbora za ribiške proizvode –
            
         SPREJELA NASLEDNJO UREDBO:
   Člen 1
   Uredba (EG) št. 3703/85 se spremeni:
   
               1.
            
            
               V Prilogi I se doda vpis, določen v Prilogi k tej uredbi.
            
         
               2.
            
            
               V Prilogi II se doda vpis:
               
                           „8.
                        
                        
                           Papalina vrste Sprattus sprattus“.
                        
                     
         Člen 2
   Ta uredba začne veljati sedmi dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. julija 2006
      
         
            Za Komisijo
         
         Joe BORG
         
            Član Komisije
         
      
   
   
      (1)  UL L 17, 21.1.2000, str. 22. Uredba, kakor je bila spremenjena z Aktom o pristopu iz leta 2003.
   
      (2)  UL L 334, 23.12.1996, str. 1. Uredba, kakor je bila nazadnje spremenjena z Uredbo Komisije (ES) št. 790/2005 (UL L 132, 26.5.2005, str. 15).
   
      (3)  UL L 351, 28.12.1985, str. 63. Uredba, kakor je bila spremenjena z Uredbo (EGS) št. 3506/89 (UL L 342, 24.11.1989, str. 11).
   
      (4)  UL L 132, 26.5.2005, str. 15.
   
      PRILOGA
      
         
                     Vrsta
                  
                  
                     Velikost
                  
                  
                     Količina m3
                     
                  
                  
                     Koeficienti
                  
               
                     „Papalina
                  
                  
                     1
                  
                  
                     1
                  
                  
                     0,92“